**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.509/14(prot. Nr.14, 72.§) |

Par zemes vienības daļas “Beberliņi”

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2022. gada 15. novembra noteikumu “Publisko ūdeņu nomas noteikumi” 49. un 52. punktu, izskatot sabiedrības ar ierobežotu atbildību “BB WakePark” 2023. gada 26. oktobra iesniegumu, zemes nomas līgumu, kas 2014. gada 2. janvārī noslēgts starp Liepājas pilsētas pašvaldību un sabiedrību ar ierobežotu atbildību “BB WakePark”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 6. novembra priekšlikumu (sēdes protokols Nr.20) un Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Pagarināt sabiedrībai ar ierobežotu atbildību “BB WakePark” (reģistrācijas Nr.42103066028; juridiskā adrese: Strautu iela 17-9, Liepāja) līguma par zemes vienības “Beberliņi” (kadastra apzīmējums 1700 004 0015 8002), Liepājā daļas 11171 kv.m platībā (turpmāk arī – ūdenstilpe) iznomāšanu termiņu līdz 2034. gada 1. janvārim lineārās sistēmas kabeļa veikparka ierīkošanai un teritorijas labiekārtošanai, pārjaunojot zemes nomas līgumu uz ūdenstilpes līgumu.

2. Liepājas valstspilsētas pašvaldības iestādei “Liepājas Nekustamā īpašuma pārvalde” sagatavot līguma projektu par lēmuma 1. punktā minētās zemes vienības “Beberliņi” (kadastra apzīmējums 1700 004 0015 8002) daļas nomu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto ūdenstilpes daļu;

2.2. nomnieks maksā nomas maksu saskaņā ar sertificēta vērtētāja novērtējumu, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks kompensē iznomātājam pieaicinātā neatkarīgā vērtētāja atlīdzības summu par vērtētāja noteikto tirgus nomas maksu;

2.5. nomnieks šī līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto ūdenstilpes daļu;

2.6. nomnieks atbild par visu ūdenstilpes daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.7. nomnieks atbilstoši Liepājas pilsētas domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.8. nomniekam nodrošināt likumu un citu tiesību aktu ievērošanu pašas ūdenstilpes, tās piekrastes aizsargjoslas un tauvas joslas izmantošanā, tajā skaitā kārtības uzturēšanas pārraudzību tauvas joslā.

3. Lēmuma 1. punktā minētās ūdenstilpes (zemes vienības kadastra apzīmējums 1700 004 0015 8002) daļai kadastra vērtēšanas vajadzībām noteikt lietošanas mērķi:

3.1. 245 kv.m platībai – komercdarbības objektu apbūve (kods 08 01);

3.2. 10926 kv.m platībai – sportam un atpūtai aprīkotas dabas teritorijas (kods 05 03).

4. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt ūdenstilpes nomas līgumu.

5. Gadījumā, ja sabiedrība ar ierobežotu atbildību “BB WakePark” viena mēneša laikā no lēmuma pieņemšanas dienas atsakās noslēgt ūdenstilpes nomas līgumu, lēmums zaudē spēku un iznomātā ūdenstilpes daļa atbrīvojama.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |